А ўвогуле, за адведзены на рэстаўрацыю перыяд замак павінен ператварыцца ва ўнікальны гістарычна-культурны і гасцінічны комплекс. Сёння гэты сіметрычны да апошняй цаглінкі будынак, моцна пашкоджаны ў гады Вялікай Айчыннай вайны, усё выразней набывае былыя абрысы. Урочышча Мерачоўшчына, дзе ён узвышаецца, штодзень наведваюць айчынныя і замежныя турысты. Пасля 2015 года, калі рэстаўрацыю палаца плануецца цалкам завяршыць, іх, напэўна, стане яшчэ больш.